เป็นภูมิแพ้อากาศจะมีรอยแดงขึ้นตามตัวถ้าอาการเปลื่ยนแปลงและหายไปเองแต่มีบ้างครั้งที่รอยไม่หายและทิ้งรอยดำไว้ควรทำยังไงดีค่ะ
สวัสดีค่ะ อาการมีรอยแดงขึ้นตามตัว หายไปได้เอง บางครั้งทิ้งรอยดำนั้น น่าจะเป็นการอักเสบใดๆก็ได้ที่ผิวหนังเช่น จากผื่นภูมิแพ้ผิวหนัง ผื่นแพ้สัมผัสสารที่แพ้ ผื่นจากการถูกแมลงสัตว์กัดต่อย ผื่นจากการติดเชื้อรา (แต่ไม่ควรเป็นบริเวณกว้าง) ส่วนผื่นลมพิษจะไม่ทิ้งรอยดำ ยกเว้นเป็นผื่นลมพิษจากการมีหลอดเลือดอักเสบจากโรคทางภูมิคุ้มกันต่างๆจากที่กล่าวมานั้น รอยดำหลังการอักเสบจะค่อยๆจางไปได้เอง เบื้องต้นทาครีมบำรุงให้ความชุ่มชื้นให้ผิวไม่แห้งไม่แตก ไม่ไปแกะเกาบริเวณที่เป็น ใช้สบู่ที่ไม่ก่อให้เกิดการระคายเคืองต่อผิวควรไปพบแพทย์ถ้ารอยแดงขึ้นตามตัวเป็นบริเวณกว้าง ร่วมกับคันหรือมีอาการแดง ร้อน มีขุยลอก ซึ่งอาจบ่งบอกถึงภาวะผิวหนังลอกทั่วตัวที่มีอันตรายและอาจส่งผลต่ออุณหภูมิร่างกายและความสมดุลเกลือแร่ในเลือดได้